ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
மூன்று சிங்கப்பூர் செயற்கைக் கோள்களுடன் பிஎஸ்எல்வி-சி-53 வெற்றிகரமாக விண்ணில் செலுத்தப்பட்டது
மூன்று சிங்கப்பூர் செயற்கைக் கோள்களுடன் பிஎஸ்எல்வி-சி-53-ஐ இஸ்ரோ வெற்றிகரமாக இன்று விண்ணில் செலுத்தியது. பிஎஸ்எல்வி செலுத்துவாகனம் மூலம் இந்த செயற்கைக் கோள்கள் இன்று மாலை மணி 6.02-க்கு சதீஷ் தவான் விண்வெளி மையத்திலிருந்து விண்ணில் செலுத்தப்பட்டன.
ஒரே வாரத்தில் இஸ்ரோ 2-வது முறையாக வெற்றிகரமாக வெளிநாட்டு செயற்கைக் கோள்களை விண்ணில் செலுத்தியிருப்பது குறிப்பிடத்தக்கது. ஏற்கனவே ஜூன் 23 அன்று ஜிசாட்-24 தகவல் தொடர்பு செயற்கைக்கோளை பிஎஸ்எல்வி செலுத்துவாகனம் மூலம் விண்ணில் செலுத்தியது.
365 கிலோகிராம் எடையுள்ள டிஎஸ்-இஓ செயற்கைக்கோளும், 155 கிலோகிராம் எடையுள்ள நியூசார் செயற்கைக்கோளும் சிங்கப்பூருக்காக கொரியா குடியரசால் உருவாக்கப்பட்டவை. 2.8 கிலோகிராம் எடையுள்ள ஸ்கூப் -1 என்ற 3-வது செயற்கைக்கோள் சிங்கப்பூரில் உள்ள நான்யாங் தொழில்நுட்ப பல்கலைக்கழகத்தால் உருவாக்கப்பட்டது.
சிங்கப்பூரின் 3 செயற்கைக்கோள்களும் விண்ணில் செலுத்தப்பட்டபின், செய்தியாளர்களிடம் பேசிய இஸ்ரோ தலைவர் திரு எஸ் சோமநாத், இந்த செயற்கைக்கோள்கள் அவற்றுக்கான உரிய பாதையில் செலுத்தப்பட்டிருப்பதாகக் கூறினார். 10 டிகிரி சாய்வுடன் 570 கிலோமீட்டர் சுற்றுவட்டப்பாதையில் இந்த செயற்கைக்கோள்கள் வெற்றிகரமாக அனுப்பப்பட்டுள்ளன என்று அவர் தெரிவித்தார். இந்த வெற்றிக்காக நியூ ஸ்பேஸ் இந்தியா  நிறுவனத்தைச் சேர்ந்த அனைவருக்கும் திரு சோமநாத் வாழ்த்து தெரிவித்தார்.
இந்த செயற்கைக்கோள்கள் விண்ணில் செலுத்தப்பட்டிருப்பது மிகவும் சிறப்பானது என்று இயக்க இயக்குனர் திரு எஸ் ஆர் பிஜூ தெரிவித்தார்.
புள்ளியியல் மற்றும் திட்ட அமலாக்கம் அமைச்சகம்
தொழில்துறை உற்பத்தி குறித்த விரைவான மதிப்பீடு பட்டியல் மற்றும் பயன்பாட்டு அடிப்படையிலான 2020 பிப்ரவரி மாத பட்டியல் 
தொழில்துறை உற்பத்தி குறித்த விரைவான மதிப்பீடு பட்டியல்  2011-12 அடிப்படையில் 2020 பிப்ரவரி மாதத்தில் 133.3 ஆக உள்ளது. இது 2019 பிப்ரவரி மாதத்துடன் ஒப்பிடுகையில் 4.5 சதவீதம் அதிகமாகும். 2019-20ல் ஏப்ரல் முதல் பிப்ரவரி வரையிலான காலக்கட்டத்தில் கூட்டு வளர்ச்சி, முந்தைய நிதியாண்டில் இதே காலக்கட்டத்துடன் ஒப்பிடுகையில் 0,9 சதவீதமாகும்.
கனிம உற்பத்தி மற்றும் மின்துறையில் 2020 பிப்ரவரி மாத தொழில்துறை உற்பத்தி குறியீடு முறையே 123.7, 133.5 மற்றும் 149.1 ஆக உள்ளது. 2019 பி்ப்ரவரி  மாதத்துடன் ஒப்பிடுகையில், இதன் வளர்ச்சி விகிதம் 10.0 சதவீதம், 3.2 சதவீதம் மற்றும் 8.1 சதவீதம் ஆகும். 2019-20 ஏப்ரல் முதல் பிப்ரவரி வரையிலான காலக்கட்டத்தில் இவற்றின் கூட்டு வளர்ச்சியை, முந்தைய 2018-19ல் இதே காலக்கட்டத்துடன் ஒப்பிடுகையில், முறையே 1.9, 0.6 மற்றும் 1.5 ஆக உள்ளது.
கூடுதல் விவரங்களுக்கு: https://pib.gov.in/PressReleseDetail.aspx?PRID=1612783
(Visitor Counter : 105
உள்துறை அமைச்சகம்
தேசிய பேரிடர் மேலாண்மை ஆணையகத்தின் 17-வது நிறுவன தினம்: மத்திய அமைச்சர் திரு அமித் ஷா நாளை தொடங்கி வைக்கிறார்
தேசிய பேரிடர் மேலாண்மை ஆணையகத்தின் 17-வது நிறுவன தினத்தை மத்திய உள்துறை அமைச்சர் திரு அமித் ஷா புதுதில்லியில் நாளை தொடங்கி வைப்பார். இமாலயப் பகுதிகளில் ஏற்படும் பேரிடர் நிகழ்வுகளின் தொடர் விளைவுகள் என்பது இந்த வருட நிறுவன தினத்தின் கருப்பொருளாகும். பிரதமரின் முதன்மைச் செயலாளர் டாக்டர் பி.கே.மிஸ்ரா நிறைவுரை வழங்குவார். மத்திய உள்துறை இணை அமைச்சர்கள் திரு நித்யானந்த் ராய், திரு அஜய் குமார் மிஸ்ரா மற்றும் திரு நிசித் பிரமாணிக் ஆகியோரும் விழாவில் கலந்து கொள்வார்கள்.
நிலச்சரிவு, அதீத கனமழை, நிலநடுக்கம் மற்றும் பனிப்பாறை வெடிப்பு போன்று இமாலயப் பகுதிகளில் ஏற்படும் பேரிடர் நிகழ்வுகளின் தாக்கம் குறித்து பிரபல நிபுணர்கள் கலந்துகொள்ளும் விவாத நிகழ்ச்சி, தொழில்நுட்ப அமர்வில் இடம்பெறும்.
தேசிய பேரிடர் மேலாண்மை ஆணையகத்தின் உறுப்பினர்கள் மற்றும் அதிகாரிகள், மத்திய உள்துறை அமைச்சகத்தின் மூத்த அதிகாரிகள், தேசிய பேரிடர் மீட்பு படை, தேசிய பேரிடர் மேலாண்மைக் கழகம், மத்திய, மாநில அரசுகளின் அமைச்சகங்கள்/ துறைகளின் பிரதிநிதிகள், மாநில பேரிடர் மேலாண்மை ஆணையகங்கள் மற்றும் பல்வேறு மாநிலங்களின் தீயணைப்பு மற்றும் வனத்துறை அதிகாரிகள் மற்றும் பலர் இந்த விழாவில் பங்கேற்பார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758547
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்தியாவின் விண்வெளி மற்றும் அணுசக்தி திறன்கள் முழு ஆற்றலை அடைய புதிய பொருளாதார சீர்திருத்தங்கள் தனித்துவ வாய்ப்பை வழங்கும் : டாக்டர் ஜித்தேந்திர சிங்
கொவிட்-19 பெருந்தொற்று பரவலையடுத்து, பிரதமர் நரேந்திர மோடி அறிவித்த 20 லட்சம் கோடி ரூபாய் பொருளாதாரத் தொகுப்பு பல இதர விஷயங்களுடன், அணுசக்தி துறையின் ஆதரவின் கீழ், மருத்துவ ஐசோடேப்புகளைப் பயன்படுத்தி புற்றுநோய் சிகிச்சையை குறைந்த செலவில் மேற்கொள்ளவும், பொதுத்துறை மற்றும் தனியார் கூட்டு முயற்சியில் பிரத்யேக அணுஉலையை உருவாக்கவும் பெரிதும் உதவும் என்று மத்திய அமைச்சர் டாக்டர் ஜித்தேந்திர சிங் இன்று தெரிவித்துள்ளார்.
பொருளாதாரத் தொகுப்பு, புதுமையான, எதிர்காலத்தைக் கருத்தில் கொண்டு எடுக்கப்பட்ட துணிச்சலான நடவடிக்கை என்று குறிப்பிட்ட அணுசக்தித் துறை மற்றும் விண்வெளித் துறைக்கும் பொறுப்பு வகிக்கும் டாக்டர் ஜித்தேந்திர சிங், கடந்த 60 ஆண்டுகளுக்கும் மேலாக, இந்தியாவின் விண்வெளி தொழில்நுட்பம் மற்றும் அணுசக்தி பாதுகாப்பான ரகசிய பின்னணியில் இயங்கி வந்ததாகவும், முந்தைய வழியில், வரையறுக்கப்பட்ட வரம்புக்குள் புதிதாக எதையும் திட்டமிடுவதைத் தொடர்ந்து செயல்படுத்தி வந்ததாகவும் தெரிவித்தார்.
பிரதமர் திரு. நரேந்திர மோடியின் தலைமையின் கீழ் முதன்முறையாக , அணுசக்தி துறை வேறுபட்ட பகுதிகளில் செயல்படக்கூடிய உணர்வையும், நமது அன்றாட வாழ்க்கைக்கு பயன்படக்கூடிய வாய்ப்பையும் பெற்றுள்ளது என்று அவர் கூறினார். இந்தியாவில் மருத்துவ ஐசோடேப்புகள் உற்பத்தி மூலம் புற்றுநோய் மற்றும் இதர நோய்களுக்கு குறைந்த செலவில் சிகிச்சை பெற உதவுவதுடன், உலகம் முழுவதற்கும் மனித குலத்துக்கு தொண்டாற்றுவதற்கும் உதவும் என்று டாக்டர் ஜித்தேந்திர சிங் கூறினார். இதேபோல, தொகுப்பில் கூறப்பட்டுள்ள இதர அணுசக்தி தொடர்பான சீர்திருத்தங்கள், வாழ்வை நீட்டிக்கும் வகையிலான உணவு பதப்படுத்துவதற்கு கதிர்வீச்சு தொழில்நுட்ப பயன்பாடு அமையும் என்று அவர் கூறினார். இந்த வழிவகை அறிவு நமது விஞ்ஞானிகளுக்கு தெரிந்திருந்த போதிலும், கதிர்வீச்சு தொழில்நுட்பம் முதல்முறையாக பொதுத்துறை மற்றும் தனியார் கூட்டு முயற்சியில் இப்போதுதான் செயல்படவுள்ளது என்று அவர் தெரிவித்தார்.
விண்வெளி துறையைப் பொறுத்தவரை, விண்வெளி மற்றும் இஸ்ரோவில் தனியார் துறையை அனுமதிப்பது குறித்த பொருளாதாரத் தொகுப்பு சீர்திருத்தங்கள் செயற்கைக் கோள் ஏவுதல் மற்றும் அது தொடர்பான நடவடிக்கைகளில் தனியார் துறைக்கு சம வாய்ப்பு களத்தை வழங்கும் என்று டாக்டர் ஜித்தேந்திர சிங் கூறினார். இது தவிர, தாராள புவி இடஞ்சார் கொள்கைக்கு அனுமதி அளிக்கும் முக்கிய முடிவு, தொழில்நுட்ப தொழில்களுக்கு தொலை உணர்வு தரவுகளை வழங்கும் என்று அவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
அடிமட்டத்தில் மக்களை மையப்படுத்தும் சுகாதார சேவைகளை செயல்படுத்துவதையும் வட்டார அளவில் தொடங்கி சுகாதார உள்கட்டமைப்பை வலுப்படுத்துவதையும் விரைவுபடுத்த மத்திய நிதியை உரிய நேரத்தில் பயன்படுத்த வேண்டும் என மாநிலங்கள், யூனியன் பிரதேசங்களுக்கு குறித்து டாக்டர் மன்சுக் மாண்டவியா வலியுறுத்தல்
நாடு முழுவதும் பல அடுக்கு சுகாதார உள்கட்டமைப்பை உருவாக்கி, விரிவுபடுத்தி, வலுப்படுத்த மாநிலங்கள் மற்றும் யூனியன் பிரதேசங்களுடன் கூட்டுறவு ஒத்துழைப்பு உணர்வுடன், மத்திய அரசு பணியாற்றி வருவதாக மத்திய சுகாதாரத்துறை மற்றும் குடும்ப நலத்துறை அமைச்சர் டாக்டர் மன்சுக் மாண்டவியா கூறியுள்ளார். தேசிய சுகாதார இயக்கம், ஆயுஷ்மான் பாரத் சுகாதார உள்கட்டமைப்பு இயக்கம், 15ஆவது நிதி ஆணைய மானியங்கள் உள்ளிட்ட மத்திய அரசின் சிறப்பு திட்டங்கள் செயல்படுத்தப்படுவது குறித்து, மெய்நிகர் வடிவில் மாநில, யூனியன் பிரதேச சுகாதார அமைச்சர்களுடன் அவர் கலந்துரையாடினார். கொவிட்-19 தடுப்பூசி இயக்கம் குறித்தும், அவர் ஆய்வு மேற்கொண்டார். இந்த கூட்டத்தில் மத்திய சுகாதாரத்துறை இணையமைச்சர் டாக்டர் பாரதி பிரவீன் பவார் கலந்துகொண்டார்.
திரிபுரா முதலமைச்சர் திரு பிப்லப் குமார் தேவ், தில்லி துணை முதலமைச்சரும், சுகாதார அமைச்சருமான திரு மணிஷ் சிசோடியா ஆகியோர் கூட்டத்தில் பங்கேற்றனர். தமிழகத்தின் திரு மா சுப்பிரமணியன், புதுச்சேரி முதலமைச்சர் திரு என். ரங்கசாமி உட்பட பல்வேறு மாநிலங்களின் சுகாதாரத்துறை அமைச்சர்கள் இந்த கூட்டத்தில் கலந்துகொண்டனர்.
இடையூறுகளை வாய்ப்பாகப் பயன்படுத்தி வலிமை பெற வேண்டும் என்ற பிரதமரின் சித்தாந்தம் குறித்து குறிப்பிட்ட டாக்டர் மன்சுக் மாண்டவியா, பெருந்தொற்று நமக்கு சுகாதார உள்கட்டமைப்பை ஒவ்வொரு மாவட்டத்திலும், ஒவ்வொரு வட்டாரத்திலும் வலுப்படுத்த வேண்டும் என்பதைக் கற்றுத் தந்துள்ளதாக கூறினார். மக்களுக்கு குறைந்த செலவில் தரமான மருத்துவ சிகிச்சையை வழங்குவதில் மாநில யூனியன் பிரதேச அரசுகளுக்கு மத்திய அரசு ஒத்துழைப்பு வழங்கி வருவதாக அவர் கூறினார். மத்திய அரசு நிதியை, சில மாநிலங்கள் குறைந்த அளவில் பயன்படுத்தியிருப்பது குறித்து கவலை தெரிவித்த அமைச்சர், இத்தகையை மாநிலங்களை மத்திய அரசு ஆய்வு செய்து நிதியை அதிகளவில் பயன்படுத்த வலியுறுத்தும் என்று கூறினார்.
சுகாதார செயல்பாடுகளில் சந்திக்கும் சவால்கள் குறித்து, தங்களது கருத்துக்களை பகிர்ந்து கொள்ளுமாறு மத்திய அமைச்சர், மாநில அமைச்சர்களுக்கு அழைப்பு விடுத்தார். சில சாவல்கள் குறித்து . சில மாநிலங்களின் அமைச்சர்கள் தெரிவித்ததுடன், மத்திய அமைச்சரின் தனிப்பட்ட முறையிலான கண்காணிப்புக்கு நன்றி தெரிவித்தனர்.
கொவிட் தடுப்பூசி சாதனைகளை எடுத்துரைத்த டாக்டர் மாண்டவியா, 18வயதுக்கு மேற்பட்டவர்களுக்கு முன்னெச்சரிக்கை டோஸ் தடுப்பூசி வழங்குவதை உறுதி செய்ய வேண்டும் என்று வலியுறுத்தினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1852254
மத்திய அமைச்சரவை
பிரதமரின் வீட்டு வசதி- நகர்ப்புற திட்டமான “அனைவருக்கும் வீடு” இயக்கத்தை 2024, டிசம்பர் 31 வரை தொடர மத்திய அமைச்சரவை ஒப்புதல்
வீட்டு வசதி திட்டங்களை முடிப்பதற்கு கூடுதல் அவகாசம் தேவை என மாநிலங்கள்/யூனியன் பிரதேசங்கள் விடுத்த வேண்டுகோளை மத்திய அரசு ஏற்றுக்கொண்டது
இத்திட்டத்தின் கீழ் ஒப்புதல் அளிக்கப்பட்ட 122.69 லட்சம் வீடுகளை கட்டுவதற்கு நிதியுதவி வழங்கப்படுகிறது
பிரதமரின் வீட்டு வசதி- நகர்ப்புற திட்டமான “அனைவருக்கும் வீடு” இயக்கத்தை 2024, டிசம்பர் 31 வரை தொடர பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் அனுமதி அளித்துள்ளது. எனினும், மார்ச் 31, 2022 வரை அனுமதி அளிக்கப்பட்ட 122.69 லட்சம் வீடுகளை கட்டி முடிப்பதற்கான நிதி உதவி வழங்கப்பட உள்ளது.
அனைவருக்கும் வீடு என்ற பிரதமரின் நகர்ப்புற வீட்டு வசதி திட்டமானது, மாநிலங்கள்/ யூனியன் பிரதேசங்கள்/ மத்திய முகமைகளின் வாயிலாக நகர்ப்புறங்களில் வசிக்கும் தகுதியுள்ள பயனாளிகள் அனைவருக்கும் அனைத்து பருவநிலையையும் எதிர்கொள்ளும் வீடுகளை வழங்கும் இந்திய அரசின் முன்னோடி திட்டங்களில் ஒன்றாகும். மத்திய அரசின் நிதி உதவியோடு, பயனாளிகளை தேர்ந்தெடுத்து மாநில/ யூனியன் பிரதேச அரசுகள் இத்திட்டத்தை அமல்படுத்துகின்றன.
நகர்ப்புற வீட்டு வசதித் திட்டத்தின் கீழ் 2004 முதல் 2014 வரை 8.04 லட்சம் வீடுகள் கட்டி முடிக்கப்பட்டன. நகர்ப்புறங்களில் வசிக்கும் தகுதி உள்ளவர்கள் அனைவருக்கும் வீடு வழங்குவதை மோடி அரசு கவனத்தில் கொண்டு பிரதமரின் நகர்ப்புற வீட்டு வசதி திட்டம் கொண்டுவரப்பட்டது. 100 லட்சம் வீடுகளை வழங்க 2017-ஆம் ஆண்டில் திட்டமிடப்பட்டது. இதற்கு மாறாக 102 லட்சம் வீடுகள் கட்டப்பட்டு வருகின்றன. இவற்றில் 62 லட்சம் வீடுகள் கட்டி முடிக்கப்பட்டுள்ளன. ஒப்புதல் அளிக்கப்பட்ட 123 லட்சம் வீடுகளுள் 40 லட்சம் வீடுகளுக்கான திட்ட முன்மொழிவுகள் மாநிலங்கள் மற்றும் யூனியன் பிரதேசங்களிடமிருந்து தாமதமாக வந்ததால் அவற்றை நிறைவு செய்ய மேலும் இரண்டு ஆண்டுகள் தேவைப்பட்டது. இந்நிலையில் மாநிலங்கள் மற்றும் யூனியன் பிரதேசங்களின் கோரிக்கையை ஏற்று இத்திட்டத்தை 31.12.2024 வரை செயல்படுத்த மத்திய அமைச்சரவை ஒப்புதல் அளித்துள்ளது.
2004-2014 வரை ஒப்புதல் அளிக்கப்பட்ட ரூ. 20,000 கோடிக்கு மாறாக 2015 முதல் ரூ. 2.03 லட்சம் கோடியை மத்திய அரசு வழங்க அனுமதி அளித்தது. மார்ச் 31, 2022 வரை ரூ. 1,18,020.46 கோடி உதவியை மத்திய அரசு விடுவித்திருப்பதோடு, டிசம்பர் 31, 2024க்குள் ரூ. 85,406 கோடி விடுவிக்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1850679
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 183.20 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 16,187  ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 183.20 கோடிக்கும் அதிகமான  டோஸ்கள் செலுத்தப்பட்டுள்ளன. 2,17,73,803 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1.22 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,826. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,82,262.
இந்தியாவில் கடந்த 24 மணி நேரத்தில் 1,421 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 6,20,251 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.69 கோடி . வாராந்திரத் தொற்று 0.27 சதவீதமாக உள்ளது. தினசரித் தொற்று விகிதம் 0.23 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810121
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 198.76 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 198.76 கோடிக்கும் அதிகமான  டோஸ்கள் செலுத்தப்பட்டுள்ளன. 2,60,73,365 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.74 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல், 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை 1,28,690 ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.30%.
இதை தொடர்ந்து இந்தியாவில் குணமடைந்தோர் விகிதம் 98.50 % ஆக உள்ளது. கடந்த 24 மணி நேரத்தில் 14,553 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,29,68,533.
இந்தியாவில் கடந்த 24 மணி நேரத்தில் 18,257 பேர் புதிதாக பாதிக்கப்பட்டுள்ளனர்.
கடந்த 24 மணி நேரத்தில் 4,32,777 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.66 கோடி . வாராந்திரத் தொற்று 4.08 % ஆகவும், தினசரித் தொற்றின் விகிதம் 4.22% ஆகவும் பதிவாகியுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1840489
குடியரசுத் தலைவர் செயலகம்
குடியரசுத் தலைவரை சந்தித்தது மங்கோலிய நாடாளுமன்ற குழு
மங்கோலிய நாடாளுமன்ற குழுவினர் அவைத் தலைவர் மேதகு திரு கோமோஜவ் ஜாதன் ஸ்தர் தலைமையில், குடியரசுத் தலைவர் திரு ராம்நாத் கோவிந்தை இன்று சந்தித்தது.
மங்கோலிய நாடாளுமன்ற குழுவினரை வரவேற்ற, இந்திய குடியரசுத் தலைவர், இந்தியாவும், மங்கோலியாவும், நாகரீகம், வரலாறு, அன்மீகம், மற்றும் கலாச்சார உறவுகளை பகிர்ந்து கொள்கின்றன என கூறினார். இரு நாடுகளுக்கும் பொதுவாக உள்ள மாண்புகள் மற்றும் லட்சியங்கள் நமது பிணைப்பை வலுப்படுத்துகின்றன என தெரிவித்தார்.
மங்கோலியாவுடனான நீண்டகால உறவுகளை மேலும் பலப்படுத்த ஒத்துழைப்பை தொடர்வதை இந்தியா எதிர்நோக்கியுள்ளதாக குடியரசுத் தலைவர் கூறினார்.
நாடாளுமன்ற குழுவினரின் இந்த பயணம், இருதரப்பு உறவை பலப்படுத்தும் என அவர் நம்பிக்கை தெரிவித்தார். புத்தமதம் இந்தியாவையும், மங்கோலியாவையும் இணைக்கிறது என குடியரசுத் தலைவர் கூறினார்.
சர்வதேச சூரிய மின்சக்தி கூட்டணியில் இணைய மங்கோலியா முடிவு செய்திருப்பது, மங்கோலியாவில் இந்தியா வளர்ச்சி பணிகளில் ஈடுபட்டிருப்பது ஆகியவை மகிழ்ச்சி அளிக்கிறது என குடியரசுத் தலைவர் குறிப்பிட்டார்.
மங்கோலியாவுக்கு, இந்தியா தடுப்பூசிகள் மற்றும் மருந்துகளை அளிக்க முடிந்தது மகிழ்ச்சியளிப்பதாக உள்ளது எனவும் குடியரசுத் தலைவர் திரு. ராம்நாத் கோவிந்த் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleseDetail.aspx?PRID=1776915
(Visitor Counter : 128
விவசாயத்துறை அமைச்சகம்
கடந்த மூன்று ஆண்டுகளில் இயற்கை விவசாயம் இரட்டிப்பாகியுள்ளது
கடந்த மூன்று ஆண்டுகளில் இந்தியாவில், 29.41 லட்சம் ஹெக்டேர், 38.19 லட்சம் ஹெக்டேர் மற்றும் 59.12 லட்சம் ஹெக்டேர் இயற்கை உரம் மற்றும் இடுபொருட்களைப் பயன்படுத்தி, இயற்கை விவசாயத்தின்கீழ் சாகுபடி செய்யப்பட்டுள்ளது. 140 மில்லியன் ஹெக்டேர் பயிரிடப்படக் கூடிய நிலத்தில், இது 2.10 சதவீதம், 2.72 சதவீதம் மற்றும் 4.22 சதவீதம் ஆகும். ரசாயனக் கலப்படமற்ற இயற்கை உரங்களின் பயன்பாட்டை ஊக்கப்படுத்தும் விதமாக, ஒருங்கிணைந்த ஊட்டச்சத்து மேலாண்மை திட்டம் பரிந்துரைக்கப்படுகிறது.
பரம்ப்ரகத் க்ரிஷி விகாஸ் யோஜனா மற்றும் வடகிழக்கு பிராந்தியங்களில் இயற்கை வேளாண்மை சங்கிலி மேம்பாடு ஆகிய திட்டங்கள் மூலம் அரசாங்கம் இயற்கை விவசாயத்தை ஊக்குவித்து வருகிறது. மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842779
பிரதமர் அலுவலகம்
ஐரோப்பிய ஆணையத்தின் தலைவர் திருமதி உர்சுலா வொன் டெ லெயென்-ஐ பிரதமர் திரு நரேந்திர மோடி இன்று வரவேற்றார்
இந்த ஆண்டிற்கான ராய்சினா உரையாடல் நிகழ்ச்சியில் தொடக்கவுரையாற்ற ஒப்புக்கொண்ட ஐரோப்பிய ஆணையத்தின் தலைவருக்கு நன்றி தெரிவித்துள்ள பிரதமர், இன்று பிற்பகல் அவரது உரையை கேட்க ஆர்வமுடன் இருப்பதாக தெரிவித்துள்ளார்.
பெரிய மற்றும் வலிமையான ஜனநாயக அமைப்புகளைக் கொண்ட இந்தியாவும், ஐரோப்பாவும், ஒரே மாதிரியான நற்பண்புகள் மற்றும் பல்வேறு உலக விவகாரங்களில் பொதுவான கருத்தை கொண்டிருப்பதாக இரு தலைவர்களும் ஒப்புக்கொண்டனர்.
தடையற்ற வர்த்தக ஒப்பந்தம் மற்றும் முதலீட்டு ஒப்பந்தம் உட்பட இந்தியா- ஐரோப்பிய யூனியன் இடையிலான நீடித்த ஒத்துழைப்பின் முன்னேற்றம் குறித்து அவர்கள் ஆய்வு செய்தனர். இந்த ஆய்வின் போது உயர்மட்ட வர்த்தகம் மற்றும் தொழில்நுட்ப ஆணையத்தை உருவாக்க ஒப்புக்கொள்ளப்பட்டது. இந்த ஆணையம் இந்தியா- ஐரோப்பிய யூனியன் இடையிலான நட்புறவின் அனைத்து அம்சங்கள் குறித்த அரசியல் அளவிலான தொலைநோக்குப் பார்வையை வழங்குவதுடன், பல்வேறு துறைகளிலும் ஒத்துழைப்பிற்கான ஒருங்கிணைப்பை உறுதி செய்யும்.
பசுமை ஹைட்ரஜன் உள்ளிட்ட துறைகளில் இந்தியா- ஐரோப்பிய யூனியன் இடையே ஒத்துழைப்புக்கான சாத்தியக்கூறு உள்பட, பருவநிலை மாற்றம் சார்ந்த அம்சங்கள் குறித்து இரு தலைவர்களும் விரிவான பேச்சு நடத்தினர். கொவிட்-19 ஏற்படுத்தி வரும் தொடர் சவால்கள் குறித்தும் விவாதித்த அவர்கள், உலகின் அனைத்து பகுதிகளிலும் தடுப்பூசி மற்றும் சிகிச்சைகள் சமமாக கிடைப்பதை உறுதி செய்வதற்கான முயற்சிகள் மேற்கொள்ளப்பட வேண்டுமென வலியுறுத்தினர்.
இதுதவிர, உக்ரைன் நிலவரம் மற்றும் இந்தோ-பசிபிக் பிராந்திய முன்னேற்றங்கள் உள்பட முக்கியத்துவம் வாய்ந்த பல்வேறு புவி-அரசியல் விவகாரங்கள் குறித்தும் இந்த கூட்டத்தின் போது விவாதிக்கப்பட்டது.
பிரதமர் அலுவலகம்
அமெரிக்க அதிபராக தேர்ந்தெடுக்கப்பட்டுள்ள மேதகு ஜோசப் ஆர். பிடனுடன் பிரதமர் திரு.நரேந்திர மோடி தொலைபேசி உரையாடல்
துணை அதிபராக தேர்ந்தெடுக்கப்பட்டுள்ள செனட்டர் கமலா ஹாரிசுக்கும் பிரதமர் வாழ்த்து
பிரதமர் திரு.நரேந்திர மோடி, அமெரிக்க ஐக்கிய நாடுகளின் அதிபராகத் தேர்ந்தெடுக்கப்பட்டுள்ள மேதகு ஜோசப் ஆர்.பிடனுடன் இன்று தொலைபேசி வாயிலாக உரையாடினார்.
அதிபராகத் தேர்ந்தெடுக்கப்பட்டுள்ளதற்காக, திரு.பிடனை அன்புடன் வாழ்த்திய திரு.மோடி, இது அமெரிக்க ஜனநாயக பாரம்பரியத்தின் வலிமைக்கும், நெகிழ்திறனுக்குமான நற்செய்தி என்று அவர் பாராட்டினார்.
துணை அதிபராகத் தேர்ந்தெடுக்கப்பட்டுள்ள செனட்டர் கமலா ஹாரிசுக்கும் தனது உளமார்ந்த வாழ்த்துகளை பிரதமர் தெரிவித்தார்.
2014, 2016 ஆம் ஆண்டுகளில் தாம் அமெரிக்காவுக்கு மேற்கொண்ட அலுவலகப் பயணங்களின் போது, மேதகு ஜோசப் ஆர்.பிடனுடன் நிகழ்த்திய உரையாடல்களை பிரதமர் கனிவுடன் நினைவுகூர்ந்தார். 2016-ல் பிரதமர் திரு.நரேந்திர மோடி மேற்கொண்ட அமெரிக்கப் பயணத்தின் போது, அமெரி்க்க காங்கிரசின் கூட்டு அமர்வில் அவர் உரையாற்றினார். அப்போது அந்த அமர்வுக்கு மேதகு ஜோசப் ஆர்.பிடன்தான் தலைமை வகித்தார்.
இருதரப்பு விழுமியங்கள் மற்றும் பொது நலனின் அடிப்படையில் கட்டமைக்கப்பட்டுள்ள, இந்திய-அமெரிக்க ஒருங்கிணைந்த உலகளாவிய உத்திசார் கூட்டிணைப்பை, மேலும் முன்னெடுத்துச் செல்ல நெருங்கி பணியாற்றுவதற்கு இருதலைவர்களும் ஒப்புக் கொண்டனர். கொவிட்-19 பெருந்தொற்றை கட்டுப்படுத்துவது, சிக்கனமான தடுப்பு மருந்து கிடைக்கச் செய்வதை ஊக்குவிப்பது, பருவநிலை மாற்றத்தை சமாளிப்பது, இந்திய-பசிபிக் பிராந்தியத்தில் ஒத்துழைப்பு உள்ளிட்ட தமது முன்னுரிமைகள் குறித்து இருதலைவர்களும் விவாதித்தனர்.
••••••
(
உள்நாட்டு விமானப் போக்குவரத்து அமைச்சகம்
மாற்றுத்திறனாளி மற்றும் நோயுற்ற பயணிகளுக்காக 14 விமான நிலையங்களில் ஆம்புலிஃப்ட்கள் பொருத்தப்பட்டுள்ளன
நடப்பதற்கு சிரமப்படும் பயணிகளின் வசதிக்காக 14 இந்திய விமான நிலைய ஆணைய விமான நிலையங்களில் ஆம்புலிஃப்ட் எனப்படும் மின்தூக்கிகள் மத்திய அரசின் ‘எளிதில் அணுகக்கூடிய இந்தியா’ திட்டத்தின் கீழ் பொருத்தப்பட்டுள்ளன.
சக்கர நாற்காலியில் செல்லும் மாற்றுத்திறனாளி பயணிகள் மற்றும் நோயாளிகளின் வசதிக்காக ஏரோபிரிட்ஜ் இல்லாத விமான நிலையங்களுக்காக, 20 ஆம்புலிஃப்ட்களை இந்திய விமான நிலைய ஆணையம் வாங்கியது, 'மேக் இன் இந்தியா' கொள்கையின் கீழ் உள்நாட்டிலேயே இவை தயாரிக்கப்பட்டன.
டேராடூன், கோரக்பூர், பாட்னா, பாக்டோக்ரா, தர்பங்கா, இம்பால், விஜயவாடா, போர்ட் பிளேர், ஜோத்பூர், பெல்காம், சில்சார், ஜார்சுகுடா, ராஜ்கோட், ஹூப்ளி ஆகிய 14 விமான நிலையங்கள் இந்த வசதி தற்போது செயல்பாட்டில் உள்ளது. மீதமுள்ள 6 விமான நிலையங்களான திமாபூர், ஜோர்ஹாத், லே, ஜாம்நகர், புஜ் மற்றும் கான்பூர் ஆகிய இடங்களில் இம்மாத இறுதிக்குள் செயல்பட வாய்ப்புள்ளது.
தலா ரூ 63 லட்சம் செலவில் வாங்கப்பட்ட ஆம்புலிஃப்ட்களை குறைந்த கட்டணத்தில் அதன் பயனாளிகளுக்கு இந்திய விமான நிலைய ஆணையம் வழங்குகிறது.
விமான நிலையங்கள், ரயில் நிலையங்கள் மற்றும் பொதுப் போக்குவரத்து அமைப்புகள் உள்ளிட்ட பொதுக் கட்டமைப்புகளை அனைவரும் முழுமையாக அணுகுவதை உறுதி செய்வதற்காக, சுகம்ய பாரத் அபியான் திட்டத்தை முன்னோக்கி கொண்டு செல்ல இந்திய அரசு செயல்பட்டு வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816333
நிலக்கரி அமைச்சகம்
மரக்கன்றுகள் நடுவதை விட இயற்கைக்கும், மனிதர்களுக்கும் ஆற்றும் பெரிய சேவை ஏதும் இருக்க முடியாது :திரு பிரகலாத் ஜோஷி
முடிந்த வரை பல மரக்கன்றுகள் நடுவதை விட இயற்கைக்கும், மனிதர்களுக்கும் ஆற்றும் பெரிய சேவை வேறு ஏதும் இருக்க முடியாது என மத்திய நிலக்கரி மற்றும் சுரங்கத்துறை அமைச்சர் திரு பிரகலாத் ஜோஷி கூறியுள்ளார்.
தேசிய அளவிலான மரம் நடும் திட்டத்தை இன்று தொடங்கி வைத்த மத்திய அமைச்சர் திரு பிரகலாத் ஜோஷி கூறியதாவது:
இன்றைய மரம் நடும் செயலின், பலனை பல தலைமுறைகள் அறுவடை செய்யும். மரம் நடும் திட்டம், அனைத்து தரப்பினர் இடையே, தங்கள் பகுதியில் மரம் நடுதல் பற்றியும், நிலப் பகுதியை அழகுபடுத்துவது பற்றிய விழிப்புணர்வையும் ஏற்படுத்தும்.
ஒவ்வொருவரும் ஆண்டுக்கு ஒரு மரக்கன்றாவது நட வேண்டும். சிறு மரக் கன்று, நம் கண் முன் வளர்வதை பார்க்கும்போது, மிகுந்த மகிழ்ச்சியை அளிக்கிறது. அது பதிலுக்கு பல மனித உயிர்களை காக்கிறது. முடிந்த வரை பல மரக்கன்றுகள் நடுவதை விட இயற்கைக்கும், மனிதர்களுக்கும் ஆற்றும் பெரிய சேவை வேறு ஏதும் இருக்க முடியாது.
இவ்வாறு மத்திய அமைச்சர் திரு பிரகலாத் ஜோஷி பேசினார்.
இந்நிகழ்ச்சியின் போது, 250க்கும் மேற்பட்ட இடங்களில் நடந்த மரம் நடும் நிகழ்ச்சி காணொலி காட்சி மூலம் இணைக்கப்பட்டது. மொத்தம் 6 லட்சம் மரக்கன்றுகள் நடப்பட்டன. 3.2 லட்சம் மரக்கன்றுகள், உள்ளூர் மக்களுக்கும், அமைப்புகளுக்கும் வழங்கப்பட்டன. இதன் மூலம் மரம் நடுவதன் முக்கியத்துவம் மக்களுக்கு உணர்த்தப்பட்டது.
இந்நிகழ்ச்சியில், இரண்டு சுற்றுச்சூழல் பூங்காக்களும் தொடங்கி வைக்கப்பட்டன. மத்தியப் பிரதேசம் சிங்ராலியில், வடக்கு நிலக்கரி சுரங்கத்தில் முத்வானி அணை சுற்றுச்சூழல் பூங்கா தொடங்கி வைக்கப்பட்டது. தமிழகத்தில் உள்ள நெய்வேலி 2வது நிலக்கரி சுரங்கத்திலும் சுற்றுச்சூழல் பூங்கா திறக்கப்பட்டது. மேற்கு வங்கத்தில் உள்ள கிழக்கு நிலக்கரி சுரங்கத்திலும், ஒடிசாவில் உள்ள மகாநதி நிலக்கரி சுரங்க நிறுவனத்திலும் இரு சுற்றுச்சூழல் பூங்காக்களுக்கு அடிக்கல் நாட்டப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747398
தகவல் மற்றும் ஒலிபரப்பு அமைச்சகம்
அகில இந்திய வானொலியின் கொடைக்கானல் மற்றும் சென்னை ரெயின்போ அலைவரிசைகளின் நேயர்கள் எண்ணிக்கை அதிகரிப்பு
அகில இந்திய வானொலி அலைவரிசைகளின் சர்வதேச அளவிலான  மதிப்பீடுகளின் படி, கொச்சி எஃப் எம் மற்றும் ரெயின்போ கன்னட காமான்பிலு முதல் பத்து இடங்களில் மீண்டும் இடம்பிடித்துள்ளன. அகில இந்திய வானொலியின் கொடைக்கானல் மற்றும் சென்னை ரெயின்போ அலைவரிசைகளும் தரவரிசையில் முன்னேறியுள்ளன. முதல் பத்து இடங்களில் இவை முறையே ஆறு மற்றும் ஏழாவது இடங்களை பிடித்துள்ளன.
நியூஸ் ஆன் ஏர் செயலியில் அகில இந்திய வானொலி நேரலைகள் மிகவும் பிரபலமான உலகின் முன்னணி நாடுகளின்  சமீபத்திய தரவரிசையில் உள்ள முதல் 25 நாடுகளின் பெயர்கள் அறிவிக்கப்பட்டுள்ளன.
அண்டை நாடுகளான பாகிஸ்தான், வங்கதேசம் மற்றும் நேபாளம் முதல் மேற்கு ஆசிய நாடுகளான இஸ்ரேல், சவுதி அரேபியா, ஐக்கிய அரபு அமீரகம், கத்தார், பஹ்ரைன், குவைத் மற்றும் ஓமன், ஐரோப்பிய நாடுகளான பிரான்ஸ், சுவிட்சர்லாந்து, பின்லாந்து, நெதர்லாந்து மற்றும் ஜெர்மனி ஆகியவை இந்த பட்டியலில் அடங்கும்.
இந்த முதல் 25 நாடுகளுக்கான அகில இந்திய வானொலி நேரலை தரவரிசையில், அகில இந்திய வானொலி உலக சேவை, அகில இந்திய வானொலி குஜராத்தி, அகில இந்திய வானொலி பஞ்சாபி மற்றும் அகில இந்திய வானொலி நியூஸ் 247 ஆகியவை பாகிஸ்தானில் பிரபலமாக உள்ளன, அதே நேரத்தில் எஃப் எம் கோல்ட் தில்லி, எஃப் எம் ரெயின்போ தில்லி மற்றும் விவித் பாரதி ஆகியவை இஸ்ரேலில் மிகவும் பின்தொடரப்படுகின்றன.
சிறந்த அகில இந்திய வானொலி ஸ்ட்ரீம்களுக்கான நாடுகளின் தரவரிசையில் , எம் கோல்ட் தில்லி மற்றும் எஃப் எம் ரெயின்போ தில்லி ஆகியவை அமெரிக்கா, இங்கிலாந்து, பிஜி, ஆஸ்திரேலியா, கனடா, நியூசிலாந்து, ஜப்பான் மற்றும் எகிப்து ஆகிய நாடுகளில் மிகவும் பிரபலமாக உள்ளன.
அகில இந்திய வானொலியின் 240-க்கும் மேற்பட்ட வானொலிச் சேவைகள் பிரசார் பாரதியின் அதிகாரப்பூர்வ செயலியான நியூஸ் ஆன் ஏரில் நேரடியாக ஒளிபரப்பப்படுகின்றன. நியூஸ் ஆன் ஏர் செயலியில் உள்ள இந்த அகில இந்திய வானொலி ஸ்ட்ரீம்கள் இந்தியாவில் மட்டுமல்லாமல், உலகம் முழுவதும் 85-க்கும் மேற்பட்ட நாடுகளில் அதிக எண்ணிக்கையிலான நேயர்களைக் கொண்டுள்ளன.
இந்த தரவரிசை 2021 செப்டம்பர் 30 முதல் அக்டோபர் 11 வரையிலான தரவை அடிப்படையாகக் கொண்டது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763871